[{"text_idx": "#000000", "text": "Yn canolbwyntio ar gymhwyso dysgu proffesiynol"}, {"text_idx": "#000001", "text": "Boed dysgu proffesiynol yn astudiaeth unigol, ymholiad gan ymarferydd, arsylwi ar wers, ymgysylltu a\u0302 chymunedau dysgu proffesiynol neu gyfuniad o\u2019r rhain yn ddelfrydol, mae dysgu proffesiynol yn gofyn am ymrwymiad amser gan unigolion. Gall hyn fod yn fyrdymor, yn dymor canolig neu\u2019n hirdymor, ac mae arweinwyr yn ymwybodol o hyn ac yn cefnogi lle bo\u2019n bosibl."}, {"text_idx": "#000002", "text": "Anaml iawn mae yna ddigon o adnoddau i gefnogi\u2019r holl ddulliau, ond mae arweinwyr ac ymarferwyr yn edrych yn greadigol ar ffyrdd o droi dysgu yn ymarfer (Roy et al, 2021; Harris a Jones, 2019)."}, {"text_idx": "#000003", "text": "Mae arweinwyr yn cydnabod bod ysgolion yn systemau cymhleth a bod effaith dysgu proffesiynol yn hirdymor yn aml ac nad oes modd ei fesur yn y dull traddodiadol (Strom a Viesca, 2021; Malone et al, 2021). Fodd bynnag, mae gweithwyr proffesiynol unigol yn gyfrifol am werthuso\u2019r ffyrdd y mae eu dysgu wedi neu heb effeithio ar eu hymarfer ac ar ddysgu eu myfyrwyr yn enwedig. O\u2019u defnyddio\u2019n briodol a beirniadol, gall y Safonau Proffesiynol ar gyfer Addysgu ac Arweinyddiaeth, a chymryd rhan mewn ymholi proffesiynol, ddarparu tystiolaeth ddefnyddiol i alluogi hyn, 2020; Roy et al, 2021)."}, {"text_idx": "#000004", "text": "Cyn belled ag y bo\u2019n bosibl, mae arweinwyr yn darparu mynediad i adnoddau perthnasol i gefnogi\u2019r gwaith o gymhwyso\u2019r dysgu mewn ymarfer a helpu i greu amser ar gyfer cynllunio, lle i gymhwyso, cyfleoedd i fyfyrio, addasu a dadansoddi effaith (OECD, 2018)."}, {"text_idx": "#000005", "text": "Datblygu a chefnogi cyfleoedd dysgu parhaus i\u2019r holl staff"}, {"text_idx": "#000006", "text": "Dysgu Proffesiynol (rolau arweinyddiaeth proffesiynol)"}, {"text_idx": "#000007", "text": "Gofynnwyd i arweinwyr ysgolion ledled Cymru ddweud wrthym sut maen nhw\u2019n Arwain Dysgu Proffesiynol, gan ddefnyddio pob un o\u2019r wyth dilysnod dysgu proffesiynol dan arweiniad effeithiol fel man cychwyn. Mae\u2019r astudiaethau achos sy\u2019n deillio o hynny\u2019n cynnig cipolwg ar bob math o ddulliau effeithiol o Arwain Dysgu Proffesiynol a fydd, gobeithio, yn dod a\u0302\u2019r dilysnodau\u2019n fyw ac yn ysbrydoli ffyrdd strategol newydd a ffres o feddwl i arweinwyr eraill yng Nghymru. Rydym am i chi Gael Eich Ysbrydoli."}, {"text_idx": "#000008", "text": "Os oes gan eich ysgol neu glwstwr enghraifft o ymarfer y gellid ei gynnwys yn yr adnodd Arwain Dysgu Proffesiynol \u2013 o dan un (neu fwy) o wyth dilysnod dysgu proffesiynol gydag arweiniad da, rydym am glywed gennych chi."}]